CELEX: 32013R0559
Language: ro
Date: 2013-06-18 00:00:00
Title: Regulamentul de punere în aplicare (UE) nr. 559/2013 al Consiliului din 18 iunie 2013 privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau

19.6.2013   
            
            
               RO
            
            
               Jurnalul Oficial al Uniunii Europene
            
            
               L 167/1
            
         REGULAMENTUL DE PUNERE ÎN APLICARE (UE) NR. 559/2013 AL CONSILIULUI
   din 18 iunie 2013
   privind punerea în aplicare a articolului 11 alineatul (1) din Regulamentul (UE) nr. 377/2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 377/2012 al Consiliului din 3 mai 2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau (1), în special articolul 11 alineatele (1) și (4),
   întrucât:
   
               (1)
            
            
               La 3 mai 2012, Consiliul a adoptat Regulamentul (UE) nr. 377/2012.
            
         
               (2)
            
            
               Consiliul a efectuat o reexaminare integrală a listei persoanelor prevăzută în anexa I la Regulamentul (UE) nr. 377/2012, cărora li se aplică articolul 2 alineatele (1) și (2) din regulamentul respectiv. Consiliul a ajuns la concluzia că persoanele enumerate în anexa I la Regulamentul (UE) nr. 377/2012 ar trebui să li se aplice în continuare măsurile restrictive specifice prevăzute de aceasta.
            
         
               (3)
            
            
               La 20 martie 2013, Comitetul Consiliului de Securitate al Organizației Națiunilor Unite instituit în temeiul Rezoluției 2048 (2012) a Consiliului de Securitate al Organizației Națiunilor Unite a actualizat informațiile legate de o persoană desemnată. În vederea punerii în aplicare a deciziei Comitetului menționat, Consiliul a adoptat Decizia de punere în aplicare 2013/293/PESC din 18 iunie 2013 privind punerea în aplicare a Deciziei 2012/285/PESC privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau (2).
            
         
               (4)
            
            
               Rubrica aferentă persoanei respective prevăzută în anexa I la Regulamentul (UE) nr. 377/2012 ar trebui modificată în consecință,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (UE) nr. 377/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 18 iunie 2013.
      
         
            Pentru Consiliu
         
         
            Președintele
         
         P. HOGAN
      
   
   
      (1)  JO L 119, 4.5.2012, p. 1.
   
      (2)  A se vedea pagina 39 din prezentul Jurnal Oficial.
   
      ANEXĂ
      Rubrica aferentă următoarei persoane prevăzută în anexa I la Regulamentul (UE) nr. 377/2012 se înlocuiește cu următoarea:
      
         
                     Numele
                  
                  
                     Informații de identificare
                     [data și locul nașterii (d.n. și l.n.), număr pașaport/carte de identitate etc.]
                  
                  
                     Motivele includerii pe listă
                  
                  
                     Data desemnării
                  
               
                     „Maior Idrissa DJALÓ
                  
                  
                     Cetățenie: Guineea-Bissau
                     Data nașterii: 18 decembrie 1954
                     Funcție oficială: consilier pe probleme de protocol pe lângă șeful Statului-Major al forțelor armate și, ulterior, colonel și șef al protocolului cartierului general al forțelor armate
                     Pașaport: AAISO40158
                     Data eliberării: 2.10.2012
                     Locul eliberării: Guineea-Bissau
                     Data expirării: 2.10.2015
                  
                  
                     Punct de contact al «conducerii militare» care și-a asumat răspunderea pentru lovitura de stat din 12 aprilie 2012 și unul dintre membrii cei mai activi ai acesteia. S-a numărat printre primii ofițeri care și-au asumat public apartenența la «conducerea militară», semnând unul dintre primele comunicate ale acesteia (nr. 5 din 13 aprilie 2012). Maiorul Djaló este de asemenea membru al Serviciului militar de informații.
                  
                  
                     18.7.2012”